*Ungdomstrinnet ved Onøy/Lurøy oppvekstsenter sitt bidrag til 22.juli-senterets sin skolekonkurranse 2021. Onøy/Lurøy oppvekstsenter ligger på Onøy i Lurøy kommune på Helgelandskysten. Ungdomstrinnet består av 11 elever fra 8.-10.klasse. Sammen startet vi dette prosjektet med bidrag til konkurransen. Dette resulterte i flere bidrag hvor vi trakk ut noen som skulle sendes inn. Vi har malt et bilde som har budskapet «Vi må aldri glemme». For å få frem budskapet vårt har vi spurt ulike mennesker hva de gjorde da de fikk beskjeden om det som hadde skjedde 22.juli 2011. I tillegg har vi skrevet et dikt til maleriet for å forsterke budskapet.*

**«Vi må aldri glemme»**

Vi burde ikke glemme

Selv om det var vi som var hjemme.

Vi alle hørte det.

Vi alle følte det.

Vi må ikke bare snakke om det bekvemme

Vi må snakke om det slemme

Vi må bestemme

at vi skal ikke glemme

22. Juli.

*Det er spesielt å arbeide med et slik tema, å få høre andres historier fra denne dagen. Dette er med på å vise hvor mange som ble berørte selv om den geografiske avstanden er stor. Historiene til de vi snakket med forteller at selv om vi bor lang unna så husker man godt 10 år senere hva som skjedde den dagen.*